Հաաս Հաուս

Հաաս Հաուս (գերմաներեն՝ Haas House), հինգհարկանի շինություն Ավստրիայի մայրաքաղաք Վիեննայում՝ Շտոկ իմ Այզենպլաց հրապարակի վրա։ Ավստրիացի ճարտարապետ Հանս Հոլլայնի կողմից նախագծված այս պոստմոդեռն շենքը կառուցվել է 1987-1990 թվականներին՝ Երկրորդ համաշխարհային պատերազմի ռմբակոծությունների ժամանակ ավերված հանրախանութի տեղում։ Ժամանակակից շենքը առանձնանում է հրապարակի մյուս շենքերից և հակադրվում է Սուրբ Ստեփանոսի տաճարին, որը գտնվում է հրապարակի՝ տրամագծորեն հակառակ կողմում (այդ հակադրությունը վեճերի տեղիք է տվել Հաաս Հաուսի նպատակահարմարության առնչությամբ)։ Հաաս Հաուսը սկզբնապես եղել է բարձրակարգ խանութներից, գրասենյակներից ու երկու ռեստորաններից բաղկացած համալիր, որոնցից մեկը գտնվել է տանիքին։ Հետագայում վերածվել է նորաձևության խանութի, որի վերին հարկերում հյուրանոց էր։ 2014 թվականի դեկտեմբերին Uniqa Insurance Group-ի կողմից շինությունը վաճառվել է սննդի մատակարարման ավստրիական Do & Co ընկերությանը, որն այն դարձրել է իր գլխամասային գրասենյակը: Շենքը կառուցված է քարից ու ապակուց, ընդ որում՝ ճակատի հայելային մակերեսը շեշտում է Հաաս Հաուսի պատմական շրջակայքը՝ նպաստելով դրա ինտեգրմանը։ Ճարտարապետը լրագրողներին ասել է, որ իր նպատակն է եղել նախագծել մի շենք, որը կհամապատասխանի հարակից վիեննական սրբավայրին, բայց նաև կկենդանացնի տարածքը և բազմաձայնություն կհաղորդի դրան։ Պատկերասրահ Ծանոթագրություններ Գրականություն Dieter Klein (Kunsthistoriker), Martin Kupf, Robert Schediwy: Stadtbildverluste Wien. Ein Rückblick auf fünf Jahrzehnte, S. 100f. Lit, Wien 2004, ISBN 978-3-8258-7754-5. Արտաքին հղումներ Zeitrafferfilm vom Abriss des alten und Bau des neuen Haas-Hauses; aus der online-Sammlung der Österreichischen Mediathek Das Haas-Haus, ORF, Kultur aktuell, Bericht von Anna Soucek, 7. Januar 2013 http://anno.onb.ac.at/anno_dazumal.htm Description with pictures}} The "Haas House" in Vienna a short video about Hollein's building in the historical city center of Vienna